22 Il-MALTI Ħitan Ħ.. imġarrfa ġebla frak fuq oħra fit-toroq waħx fil-Bosnja w Sarajevo. Imxettla l-mewt f'kull bejta li rat darba mal-ħajr l-imħabba, għeruq sħan u hienja. Ħitan il-maqsab f'nofs t' għelieqi ħodor 'il bogħod mill-għajn, 'il bogħod mill-għagħa ta' beltna. Iż-żiffa ħelwa li tul l-għodwa ttuqna inkisret mid-damdim t'inġenji-mostri. Ħitan id-deff ġo djarna darba mwennsa bil-fehma tal-azzar, bi Iġiem is-sewwa, jitwaqqgħu ta' kuljum fil-ġenn imżeffen ta' bliet li jiġbru qlub iż-żgħażagħ fiergħa. Ħitan il-mewġ, ħitan ix-xtajta mġarrfa tul l-eqqel xhur xitwin li jġorru kollox… Kif għamilt int, u nsejt aktar minn darba ħitan il-qalb li sfat f'idejk imġarrba.